Twee vissermanne deur marlyn beseer | Maroela Media
Twee vissermanne deur marlyn beseer
Argieffoto Foto: digitaldeconstruction.com
Twee vissermanne is Saterdag tydens 'n visvangkompetisie in Durban ernstig beseer deur 'n marlyn wat ongeveer 140 kg geweeg het.
"Al twee bemanningslede is in 'n ernstige, maar stabiele toestand in die intensiewesorg-eenheid in die hospitaal," het Craig Lambinon, woordvoerder van die Nasionale Seereddingsinstituut (NSRI) gesê.
'n Visserman het die marlyn ingetrek toe die vis uit die water gespring en deur die windskerm van die boot gebars het. Dit het agter op die boot beland. Die vis se vin het 'n 35-jarige man getref en hy het op 'n 33-jarige man geval.
Die 35-jarige man het rug-, rib- en maagbeserings opgedoen. Die ander man se skouer en rug is beseer.
"Die kaptein het bevestig dat die marlyn oor die boot gegly en weer in die see verdwyn het," het Lambinon gesê.
Die mans sal na verwagting ten volle herstel. -SAPA
Twee SA'ners in Thailand vas vir dwelms
So ja. Is nie sommer net vir kom vat nie.
Fantastiese nuus !
Slegs `n handjie vol syl vis en ander spesies wat nog oorbly, en nog minder wat tot 150 kg oorleef. Maar daar's altyd `n boepens met `n snor, `n ego en baie min verstand wie die dier om die lewe wil bring.